internet vaartha 174 Views
న్యూఢిల్లీ : చైనాతోపాటు ఇతర యూరోపియన్‌ దేశాల నుంచి కారుచౌక ఉక్కు ఉత్పత్తులను భారీ ఎత్తున దిగుమతిచేసుకోవడంపై కేంద్రం దర్యాప్తునకు ఆదేశించింది. ఎస్సార్‌ స్టీల్‌ ఇండియా, జెఎస్‌ డబ్ల్యు స్టీల్‌ కంపెనీలు చేసిన ఫిర్యాదులపై యాంటిడంపింగ్‌, ఇతర సుంకాల డైరెక్టరేట్‌ జనరల్‌ ఈ దర్యాప్తును చేపట్టింది. కలర్‌ కోటింగ్‌ చేసి ముందుగా పెయింట్‌చేసిన ఫ్లాట్‌ ఉక్కు ఉత్పత్తులను, ఆల్లా§్‌ు, నాన్‌ అల్లా§్‌ు స్టీల్‌ను భారీగా చైనా, ఇయుదేశాల నుంచి దిగుమతి చేసుకుంటున్నట్లు ఈ కంపెనీలు ఫిర్యాదులు చేశాయి. డిజిఎడి కూడా ఈ ఫిర్యాదులకు ప్రాథమిక ఆధారాలున్నాయని ప్రకటించింది. దేశీయ పరిశ్రమకు విఘాతం కలిగిస్తున్నందున ఈ భారీ దిగుమతులను డంపింగ్‌పై విచారణ చేపట్టాలని నిర్ణయించింది. వీటిని కట్టడిచేసేందుకు యాంటీ డంపింగ్‌ సుంకం భారీగా పెంచితే దిగుమతులు కట్టడి అవుతాయని డిజిఎడి ఒక నోటిఫికేషన్‌ కూడా జారీ చేసింది. దేశీయ పరిశ్రమకు విఘాతం కలుగకుండా అన్ని చర్యలు తీసుకుంటామని ప్రకటించింది. 2015 ఏప్రిల్‌ డిసెంబరు నెలల మధ్య జరిగి న దిగుమతులపై విచారణ చేస్తుంది. అలాగే 2012- 2014 మధ్యకాలంలో జరిగిన లావాదేవీలను కూడా డిజిఎడి విచారణ చేస్తుంది. భారత్‌లోకి భారీ ఎత్తున వస్తున్న ఉత్పత్తుల నాణ్యతకు ధీటుగా భారత ఉత్ప త్తులు ఉంటున్నాయని ఈ కంపెనీలు వాదించాయి. యాంటిడంపింగ్‌ సుంకాన్ని పాతకాలంనుంచి అమలుచేయాలని కోరాయి. నిర్మాణరంగం, పైకప్పుల నిర్మాణం, గోడల ఏర్పాటు, ప్యానెళ్లు, ఆటోమో టివ్‌, వైట్‌గూడ్స్‌ ఇతర గృహోపకరణాలకు వినియోగిస్తారు. ఇప్పటికే డిజిఎడి అనేక ఉత్పత్తులపై యాంటిడంపింగ్‌ సుంకాన్నిపెంచింది. వీటిలో చైనాతోపాటు మరికొన్ని దేశాలున్నాయి. ప్రపంచ వాణిజ్య సంస్థ నివేదిక ప్రకారం అమెరికా, భారత్‌, బ్రెజిల్‌ దేశాలు యాంటిడంపింగ్‌ విచారణలను మరింత ముమ్మరం చేసాయి. దేశీయ ఉక్కు పరిశ్రమ సంక్షోభంలో ఉండటటంతో భారత్‌ ఇప్పటికే అనేక డంపింగ్‌ కేసులను విచారణ జరిపి సుంకాలు విదించింది. వీటిలో హాట్‌, కోల్డ్‌ రోల్డ్‌ ఉక్కు ఉత్పత్తులు ఉన్నాయి.